153. löggjafarþing 2022–2023.

Þingskjal 182 — 181. mál.

Fyrirspurn

til heilbrigðisráðherra um framlag Krabbameinsfélagsins
til nýrrar dagdeildar blóð- og krabbameinslækninga.

Frá Þorbjörgu Sigríði Gunnlaugsdóttur.

1.	Hver voru formleg viðbrögð stjórnvalda við ályktun sem samþykkt var á aðalfundi Krabbameinsfélagsins 2021 um allt að 450 milljóna króna framlag félagsins til að flýta fyrir framkvæmdum við byggingu nýrrar dagdeildar blóð- og krabbameinslækninga við Landspítala?

2.	Með hvaða hætti var félaginu svarað og á hvaða forsendum var ákveðið að ganga ekki til viðræðna við félagið um þátttöku í kostnaði við svo brýnar umbætur á aðstöðu krabbameinssjúklinga?

3.	Hefur ráðherra verið í samskiptum við Krabbameinsfélagið í kjölfar þess að hafa verið upplýstur um að félagið taldi ekki lengur forsendur fyrir því að veita fjárframlagið, í ljósi þess að engar tímasettar fyrirætlanir lágu fyrir af hálfu stjórnvalda um byggingu nýrrar dagdeildar?

4.	Hverjar eru áætlanir ríkisstjórnarinnar um aðstöðu deildarinnar? Liggja fyrir tímasett markmið í þeim efnum?

Skriflegt svar óskast.